ইপিবির সূত্র অনুযায়ী, জুলাই ও আগস্ট মাসে ৫৭৩ কোটি ৫১ লাখ ডলারের তৈরি পোশাক রপ্তানি হয়েছে। এর মধ্যে নিটওয়্যার ২৯১ কোটি ডলার এবং ওভেন পোশাক রপ্তানি হয়েছে ২৮২ কোটি ডলারের। গত অর্থবছরের একই সময়ের চেয়ে তৈরি পোশাক রপ্তানির পরিমাণ ৩.৮২ শতাংশ বেশি। ২০১৭-১৮ অর্থবছরে ৫৫২ কোটি ডলারের তৈরি পোশাক রপ্তানি হয়েছিল। চলতি অর্থবছর পোশাক রপ্তানির লক্ষ্যমাত্রা ৩ হাজার ২৬৮ কোটি ডলার। গত অর্থবছর রপ্তানি হয়েছে ৩ হাজার ৬১ কোটি ডলারের পোশাক।